קולומביה רקורדס

קולוּמביה רקורדס (באנגלית: Columbia Records) היא חברת תקליטים בבעלות סוני מיוזיק, חברה בת של סוני. החברה הוקמה בשנת 1887 והיא אחת מארבע חברות התקליטים הראשיות של סוני מיוזיק ביחד עם RCA רקורדס, ארטיסטה רקורדס ואפיק רקורדס. זהו המותג הוותיק ביותר בתחום התקליטים, ששרד עד לתחילת המאה ה־21.

היסטוריה
קולומביה (Columbia) הייתה חברה קטנה שמכרה פטיפונים בערים וושינגטון, מרילנד ודלאוור. בדומה לחברות פטיפונים אחרות בסוף המאה ה־19, החלה החברה לשווק לצד פטיפונים גם יצירות שהקליטה בצילינדרים פונוגרפים  – המדיום שקדם לתקליט. נכון לשנת 1891 הציגה החברה קטלוג של 10 עמודים עם אוסף ההקלטות שהפיקה. מהלך זה הוביל לסיומו של שיתוף הפעולה של החברה קודם לכן, בו הייתה המשווק הבלעדי של ההקלטות של חברת "אדיסון פונוגרפים". החברה הקימה גם תזמורת בשם "תזמורת קולומביה".

בשנת 1901 החלה קולומביה למכור לצד הצילינדרים גם תקליטים, ובתקופה זו הייתה קולומביה אחת משלוש החברות המצליחות בענף זה. בשנים 1914-1908 יצאה בהדרגה קולומביה מתחום הצילינדרים הפונוגרפים ועברה להתמקד במכירת התקליטים. 

בשנת 1925 נקנתה קולומביה על ידי חברת הבת של עצמה, "Columbia Graphophone Company" , אולם בשנת 1931, על רקע המשבר הכלכלי בתקופת השפל הגדול, מוזגה Columbia Graphophone Company יחד עם החברה לגרמופונים  לחברה משותפת הנקראת "EMI". המיזוג יצר תאגיד שהחזיק למעשה בחברות מתחרות בבריטניה וארצות הברית יחד, ובעקבות חוקי הגבלים עסקיים של בריטניה, נאלצה EMI למכור את חברת קולומביה האמריקאית, וזו החליפה בעלויות במשך מספר שנים והחברה הגיעה לבעלותה של תאגיד התקליטים האמריקאי , שכונה בראשי תיבות "ARC". 

בשנת 1938 נרכשה חברת ARC, יחד עם המותג של קולומביה בארצות הברית, במחיר של 700,000 דולר. בעקבות המהלך השתנה הסמל המסחרי של קולומביה, עד סוף שנות החמישים, כך שיכלול את המיקרופון של CBS בעיגול מימין לעיגול נוסף המכיל "תווים קסומים".

משנות ה־40 ואילך 
בשנת 1948 הנהיגה קולומביה סוג חדש של תקליטים, הידועים בשם אריך-נגן (באנגלית LP). תקליטים אלו הסתובבו ב-331/3 RPM. בשנת 1951, CBS סיימה את ההסכם עם EMI, וחתמה הסכם תפוצה עם חברת Philips Records מחוץ לצפון אמריקה. ב-1955 Columbia USA הציגה את הלוגו החדש שלהם של "עין הולכת". למעשה היה הלוגו תיאור של מחט של הפטיפון על התקליט. לוגו זה עבר שינוי קל ב-1960, ומאז ועד היום זהו הלוגו של חברת Columbia Records. בשנה שלאחר מכן, CBS סיימה את החוזה עם חברת פיליפס והקימה את ארגון משל עצמה שנקרא CBS Records ששחררה הקלטות של קולומביה מחוץ לארצות הברית וקנדה. CBS Records גם הפיצה הקלטות של חברת Ode Records בין 1967–1969 ובין 1976–1978.

קולומביה נהייתה חברת ההקלטה המצליחה ביותר בעולם בשנות ה-50, כאשר הם שכרו את האמרגן מיץ' מילר מחברת Mercury. מילר במהרה חתם חוזה עם האומן הטוב ביותר של אז פרנקי ליין, וגילה חלק מהאמנים הטובים האחרים של העשור כולל טוני בנט, גיא מיטשל, ג'וני ריי, The Four Lads, רוזמארי קלוני וג'וני מאטיס.

קולומביה פעלה גם בישראל החל משנת 1964 והוציאה תחת הארגון CBS Records גם תקליטי מוזיקה ישראלית.

ב-1988 CBS Records נרכשה על ידי חברת סוני. מכיוון שלסוני היה רק רישיון על השם "CBS Records", היא קנתה מ-EMI Records את הזכויות להשתמש בסמלים המסחריים של קולומביה מחוץ לצפון אמריקה ויפן, שכלל לא היו בשימוש על ידי חברת EMI מאז שנות ה-60. באותה שנה החליטה סוני לסיים את פעילותה של CBS בארץ, ושלוחתה בישראל שינתה את שמה לאן אם סי.

חברת סוני איחדה את שלוחת המוזיקה שלה עם חברת BMG ב-2004. החברה המשולבת הנקראת Sony BMG, המשיכה להשתמש בשמה של CBS ובלוגו שלה (העין ההולכת) בכל העולם מלבד יפן, שם השלוחה בבעלות מלאה של סוני, ושמה הוא Sony Records. ביפן, הסמל המסחרי (התווים הקסומים) עדיין בבעלות Nippon Columbia הישנה, שנקראת Columbia Music Entertainment. סוני משתמשת בצורה שונה במקצת מהתווים הקסומים בשביל המותגים הקלאסיים שלה. סוני הפסיקה להוציא תקליטים תחת קולומביה וכעת משתמשת בארגון Sony Music Entertainment.

קישורים חיצוניים

 

ערכים שבהם תבנית בריטניקה אינה מתאימה
חברות תקליטים
חברות אמריקאיות
סוני